بقالي فترة عدا عليا حوالي 3 مواقف أتصرف فيهم من غير تفكير ولا وعى وبسرعة تامه وبعد الموقف أندم ومصدقاش انى اتفصرفت كده وتبقي دماغى هتفخر من التفكير انى ازاى عملت كده فعلا عقلي بيقف ومبحسش بحاجة هل دى سرعه غضب أو حد بيقدر يتحكم فيا ؟؟
عامة هو سلوك خاطئ جدًَا .. إنما الحلم بالتحلم .. عوّد نفسك دايمًا متاخدش أي قرار غير بعد تفكير، وتسأل نفسك ده صح ولا غلط .. تعالى على نفسك وتكلّف الموضوع ده لمدة شهر مثلًا حتى تتعود عليه .. ضع قاعدة لنفسك .. متخدتش قرار غير لما تسأل نفسك 3 أسئلة مثلًا وتجاوب عليهم (هل القرار ده صح؟) (هل ده أحسن قرار ممكن أخده؟) (هل أنا في حالة تسمح لي بأخذ القرار ده؟) .. وهكذا .. دي اسئلة عفو الخاطر .. ضع قاعدتك وبعد فترة هتتعود إن شاء الله والموضوع هيكون تلقائي .. ويمكنك الاستعانة بكتب مساعدة الذات الجيدة في مجال (اتخاذ القرارات) و (الاتزان الانفعالي)